विभाग की सतर्कता, कक्षों के बाहर व्यवस्थित जमवाए जूते-चप्पल
परीक्षा केंद्रों के 100 मीटर के दायरे में लगी धारा 144 के बीच बुधवार को विकासखंड के 19 परीक्षा केंद्रों पर 12वीं के 2956 में से 2751 बच्चों ने हिंदी का पहला पर्चा दिया, जबकि शेष 207 बच्चे अनुपस्थित रहे। नियम के मुताबिक परीक्षार्थियों को जूते, मौजे व चप्पल खुलवाकर कक्ष में बैठाया। खास बात यह रही कि कक्षों के बाहर भी रखे जूते-चप्पलों को भी एक के बाद एक जमाकर रखा गया। इससे ही पता चलता है कि परीक्षा को लेकर महकमा कितना सतर्क था। इस केंद्र पर विभाग की बाहरी टीम पहुंची, उन्हें न कोई ऐसी अव्यवस्था मिली और न ही नकलची।
केंद्राध्यक्षों ने जानकारी देते हुए बताया केंद्रों पर व्यवस्था चाक-चौबंद होने के साथ न नकल प्रकरण बना और न ही परेशानी हुई। संवेदनशील केंद्रों पर भी स्थिति सामान्य रही। धारा 144 के तहत केंद्र के इतने दायरे में ज्यादा लोग नहीं खड़े रह सकते। इसके अलावा यहां कोई हरकत भी नहीं कर सकता।
आज 10वीं का संस्कृत का पेपर
गुरुवार को कक्षा 10वीं का संस्कृत का पर्चा है। परीक्षा को लेकर सभी 10 केंद्र पर विभाग ने पूरी तैयारियां कर ली है। सभी केंद्रों पर पर प्राइवेट व नियमित मिलाकर कुल 3286 बच्चे परीक्षा देंगे। इनमें प्राइवेट 1269 व नियमित 2017 बच्चे हैं।
hin_Deva hin_Deva hin_Deva hin_Deva hin_Deva